b'\n_START_ARTICLE_\nKoltan\n_START_PARAGRAPH_\nKolt\xc3\xa1n (coltan) je v Afriki udoma\xc4\x8deno ime za rudnino kolumbit-tantalit, iz katere se industrijsko pridobivata kovini niobij in tantal. Kolumbij (columbium) je staro ime za niobij, iz tega pa izhaja prvi del zlo\xc5\xbeenke kol-tan. Koltan je \xc4\x8drne barve in nima odsevne povr\xc5\xa1ine. Tantal se uporablja za izdelavo razli\xc4\x8dnih elektronskih naprav, zaradi \xc4\x8desar povpra\xc5\xa1evanje po njem hitro nara\xc5\xa1\xc4\x8da. Pomembna nahajali\xc5\xa1\xc4\x8da koltana so v vzhodnih pokrajinah DR Konga, od koder se dobavlja okoli 80% svetovne proizvodnje koltana. Po trditvah nekaterih virov je boj za dobi\xc4\x8dek od prodaje koltana vzrok za notranjo nestabilnost dr\xc5\xbeave .'